钦定古今图书集成/明伦汇编/氏族典/第558卷 > 司马晏
## 钦定古今图书集成/明伦汇编/氏族典/第558卷 > 司马晏

按《晋书吴敬王晏传》：“晏字平度，太康十年受封，历射
声校尉、后军将军。与兄淮南王允共攻赵王伦。允败，
贬为宾徒县王，后徙封代王。伦诛，诏复晏本封，拜上
军大将军。永嘉中，为太尉、大将军。晏为人恭愿，才不
及中人，又少有风疾，视瞻不端。洛京倾覆，晏亦遇害，
时年二十一。愍帝即位，追赠太保。五子，长子不显，名”
与晏同没。馀四子：祥、邺、固、衍。祥嗣淮南王允。邺即愍
帝。固初封汉王，改封济南；衍初封新都王，改封济阴，
为散骑常侍，皆没于贼。